|  |  |  |
| --- | --- | --- |
|  | **REPUBLIKA HRVATSKA**  **ZAGREBAČKA ŽUPANIJA**  **GRAD SVETI IVAN ZELINA**  **GRADONAČELNIK** |  |
| **hr)zg-zelina** |
| KLASA: 406-02/25-01/42  URBROJ: 238-30-02/26-25-2  Sveti Ivan Zelina, 21.10.2025. | |  |

Na temelju članaka 7. i 9. Pravilnika o provođenju postupaka jednostavne nabave („Zelinske novine“, br. 05/23, 23/24), članovi stručnog povjerenstva, utvrđuju te upućuju

**POZIV NA DOSTAVU PONUDE**

**za uslugu najma šatora i pripadajuće opreme za potrebe adventa u Svetom Ivanu Zelini 2025. godine**

# OPĆI PODACI

Sukladno odredbama Pravilnika o provođenju postupaka jednostavne nabave (Zelinske novine br. 05/23, 23/24) sastavlja se ovaj Poziv na dostavu ponude u postupku jednostavne nabave.

Pri izradi ponude Ponuditelj se mora pridržavati zahtjeva i uvjeta iz Poziva na dostavu ponude te proučiti sve upute, izjave, obrasce i ostale pojedinosti iz Poziva.

## Podaci o naručitelju

Grad Sveti Ivan Zelina

Trg A. Starčevića 12, 10380 Sv. Ivan Zelina

OIB: 49654336134

tel.: 385 (01) 2019-200, fax.: 385 (01) 2019-202

internetska adresa: [www.zelina.hr](http://www.zelina.hr)

e-mail: [grad@zelina.hr](mailto:grad@zelina.hr)

## Podaci o osobi zaduženoj za komunikaciju s ponuditeljima

Grad Sveti Ivan Zelina, Trg A. Starčevića 12, 10380 Sv. Ivan Zelina, tel.: 385 (01) 2019-209, Ivana Koščec Jardas, mag.iur. ili e-mail: [ivana.koscec@zelina.hr](mailto:ivana.koscec@zelina.hr), tel.: 385 (01) 2019-214, Dragutin Mahnet, dipl. iur. ili e-mail: [dragutin.mahnet@zelina.hr](mailto:dragutin.mahnet@zelina.hr)

Komunikacija i svaka druga razmjena informacija između Naručitelja i gospodarskih subjekata može se obavljati u pismenom obliku putem elektroničke pošte (osobama zaduženim za kontakt). Gospodarski subjekt može za vrijeme roka za dostavu ponuda zahtijevati dodatne informacije i objašnjenja vezana uz ovaj Poziv.

## Podaci o gospodarskim subjektima s kojima je naručitelj u sukobu interesa

U smislu odredbi članaka 75.-83. Zakona o javnoj nabavi popis gospodarskih subjekata s kojima je Naručitelj u sukobu interesa u trenutku objave Poziva na dostavu ponude:

* Nogometni klub Donja Zelina, Donjozelinska ulica 52, Donja Zelina, OIB: 83167084680
* SHARMANCE d.o.o., Kratka ulica 4, Varaždin, OIB: 24822072416

## Početak postupka jednostavne nabave

Danom početka postupka jednostavne nabave smatra se dan objave Poziva na dostavu ponude na web stranici Grada Sv. Ivana Zeline.

## Vrsta postupka nabave

Postupak jednostavne nabave.

Sukladno čl. 9. Pravilnika o provođenju postupaka jednostavne nabave („Zelinske novine“, br. 05/23, 23/24) Poziv se objavljuje na web stranici Grada Sv. Ivana Zeline.

## Jezik postupka

Hrvatski jezik, latinično pismo

## Evidencijski broj nabave

EV-83/25

## Procijenjena vrijednost nabave

Procijenjena vrijednost nabave iznosi 17.000,00 eura (bez PDV-a).

# PODACI O PREDMETU NABAVE

## Opis predmeta nabave

Predmet nabave je usluga najma šatora i pripadajuće opreme za potrebe adventa u Svetom Ivanu Zelini 2025. godine.

## Troškovnik

Troškovnik je prilog ovom Pozivu na dostavu ponude. Troškovnik mora biti popunjen na izvornom predlošku, bez mijenjanja, ispravljanja i prepisivanja izvornog teksta.

Ponuditelj mora ispuniti cijenama sve stavke troškovnika. Jedinične cijene svake stavke Troškovnika i ukupna cijena moraju biti zaokružena na dvije decimale. Cijena ponude izražava se u eurima bez PDV-a, a iznos poreza na dodanu vrijednost i ukupna cijena ponude s PDV-om zasebno se iskazuju. U cijenu ponude bez PDV-a moraju biti uračunati svi troškovi i popusti.

Cijena iskazana u troškovniku nepromjenjiva je za cijelo vrijeme trajanja Ugovora.

## Količina predmeta nabave

Prema priloženom troškovniku i Tehničkim specifikacijama iz točke 2.4. ovog Poziva na dostavu ponude.

Ponuditelj mora dostaviti ponudu za cjelokupan predmet nabave, za sve stavke na način kako je to definirano u Troškovniku.

## Tehničke specifikacije

## Usluga najma šatora obuhvaća:

* najam šatora dimenzija minimalno 16 X 30 m, bočne visine minimalno 400 cm;
* kazetni pod;
* tepih;
* krov kombinacije transparentne i netransparentne PVC cerade (pola-pola);
* bočne stijene šatora kombinacija kazetne i staklene stijene (pola-pola);
* ulazna vrata 2-krilna;
* ulazna vrata 1-krilna;
* šank minimalnih dimenzija 4x1 metar;
* pult za klizaljke minimalnih dimenzija 3x1 metar;
* ormarić za odlaganje osobnih stvari
* lounge set koji se sastoji od minimalno 1 fotelje, 1 taburea i 1 stolića-4 kompleta;
* drvene ležaljke-10 komada;
* dekorativne kocke za sjedenje- 10 komada;
* barski stol – 10 komada;
* barski stolac – 40 komada;
* električna grijalica – monofazna – 6 komada;
* rasvjeta šatora – lampice i dekor;
* mobilne ekološke toaletne kabine, 3 mješovite i 1 za invalide;
* pozornica minimalnih dimenzija 5x3 metra.

## Mjesto pružanja usluge

Mjesto pružanja usluge je Grad Sveti Ivan Zelina, k.č.br. 1834/12 k.o. Zelina (parkiralište iznad Sportske dvorane).

## Početak i rok izvršenja usluge

15. prosinac 2025. – 10. siječnja 2026.godine

# OBVEZNE OSNOVE ZA ISKLJUČENJE GOSPODARSKOG SUBJEKTA

* 1. Neplaćanje dospjelih poreznih obveza i obveza za mirovinsko i zdravstveno osiguranje

Naručitelj će isključiti ponuditelja iz postupka ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu je sukladno s posebnim propisima odobrena odgoda plaćanja navedenih obveza.

Za potrebe dokazivanja okolnosti iz točke 3.1. gospodarski subjekt dužan je u ponudi dostaviti potvrdu Porezne uprave o stanju duga koja ne smije biti starija od dana objave Poziva na dostavu ponude.

# KRITERIJI ZA ODABIR GOSPODARSKOG SUBJEKTA

* 1. Sposobnost za obavljanje profesionalne djelatnosti

Za potrebe utvrđivanja okolnosti iz ove točke gospodarski subjekt dužan je u ponudi dostaviti izvod iz sudskog, obrtnog, strukovnog ili drugog odgovarajućeg registra Republike Hrvatske koji ne smije biti **stariji od tri mjeseca** računajući od dana objave Poziva na dostavu ponude.

* 1. Popis glavnih usluga pruženih u godini u kojoj je započeo postupak nabave i tijekom tri godine koje prethode toj godini

Gospodarski subjekt dužan je dokazati da ima dovoljnu razinu iskustva odnosno da je u godini u kojoj je započeo postupak nabave i tijekom tri godine koje prethode toj godini uredno izvršio usluge iste ili slične predmetu nabave temeljem jednog (1) ugovora čija je vrijednost minimalno u visini procijenjene vrijednosti nabave (bez PDV-a).

Za potrebe utvrđivanja okolnosti iz točke 4.2. gospodarski subjekt treba kao dokaz u ponudi dostaviti popis glavnih usluga pruženih u godini u kojoj je započeo postupak nabave i tijekom tri godine koje prethode toj godini. Popis mora sadržavati vrijednost usluga, datum te naziv druge ugovorne strane.

**Napomena:** Svi dokazi i dokumenti traženi u točkama 3. i 4. ovog Poziva mogu se dostaviti u neovjerenoj preslici. Neovjerom preslikom smatra se i neovjereni ispis elektroničke isprave.

# PODACI O PONUDI

## Sadržaj i način izrade ponude

Pri izradi ponude ponuditelj se mora pridržavati zahtjeva i uvjeta iz ovog Poziva na dostavu ponude te ne smije mijenjati ni nadopunjavati tekst istog.

Ponuda mora sadržavati najmanje:

* popunjeni ponudbeni list,
* dokumente kojima Ponuditelj dokazuje da ne postoje razlozi isključenja,
* tražene dokaze sposobnosti,
* popunjeni troškovnik,
* ostalo traženo u Pozivu,

Dokumenti se dostavljaju u neovjerenoj preslici, a u slučaju postojanja sumnje u istinitost podataka navedenih u tim dokumentima, Stručno povjerenstvo može od ponuditelja zatražiti da u primjerenom roku dostave izvornike ili ovjerene preslike dokumenata.

### Način dostave ponude

Ponuda se do naznačenog roka iz točke 5.4. dostavlja:

* putem mail adrese [grad@zelina.hr](mailto:grad@zelina.hr) kao skenirani dokument u pdf. formatu u kojem slučaju dokaz o poštivanju roka dostave ponude predstavlja izlist maila.

### Izmjena, dopuna i odustajanje od ponude

U roku za dostavu ponude Ponuditelj može izmijeniti svoju ponudu, nadopuniti je ili od nje odustati.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude.

Ponuda se ne može mijenjati ili povući nakon isteka roka za dostavu ponuda.

## Rok za dostavu ponude i rok otvaranja ponude

Rok za dostavu ponuda je **28.10.2025. godine do 13,00 h**.

Otvaranje ponuda nije javno te će se izvršiti po isteku roka za dostavu ponuda.

## Način određivanja cijene ponude i valuta ponude

Ponuditelj dostavlja ponudu s cijenom u eurima. Cijena ponude piše se brojkama. Cijena ponude izražava se za cjelokupni predmet nabave bez PDV-a.

**Cijena ponude je nepromjenjiva tijekom trajanja ugovora o jednostavnoj nabavi**. U cijenu ponude moraju biti uračunati svi troškovi i popusti.

Ponuditelj je dužan ponuditi ukupnu cijenu (zaokružene na dvije decimale), na način kako je to određeno Troškovnikom.

## Kriteriji za odabir ponude

Kriterij odabira ponude je najniža cijena.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

## Jezik i pismo ponude

Ponude se zajedno s pripadajućom dokumentacijom izrađuju na hrvatskom jeziku i latiničnom pismu.

## Rok valjanosti ponude

Rok valjanosti ponude je najmanje **30 (trideset)dana** od isteka roka za dostavu ponude. Na zahtjev Naručitelja, ponuditelj može produžiti rok valjanosti svoje ponude.

Ako tijekom postupka jednostavne nabave istekne rok valjanosti ponude Naručitelj je obvezan prije odabira zatražiti produženje roka valjanosti ponude i u tu svrhu dati primjereni rok ponuditelju.

# OSTALE ODREDBE

## Oslanjanje na sposobnost drugih gospodarskih subjekata

Radi dokazivanja ispunjavanja kriterija za odabir, Ponuditelj se može osloniti na sposobnost drugih subjekata, bez obzira na pravnu prirodu njihova međusobnog odnosa.

Gospodarski subjekt može se u postupku jednostavne nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije ili uz relevantno stručno iskustvo samo ako će ti subjekti izvoditi pružati usluge za koje se ta sposobnost traži.

U slučaju oslanjanja na sposobnost drugih subjekata gospodarski subjekt u ponudi kao dokaz dostavlja potpisanu i ovjerenu Izjavu o stavljanju resursa na raspolaganje ili Ugovor/sporazum o poslovnoj/tehničkoj suradnji iz kojega je vidljivo koji se resursi međusobno ustupaju.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim ZJN.

### Odredbe koje se odnose na zajednicu gospodarskih subjekata

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa.

Ponuda zajednice gospodarskih subjekata mora sadržavati podatke o svakom članu zajednice gospodarskih subjekata, kako je određeno u ponudbenom listu, uz obveznu naznaku člana zajednice gospodarskih subjekata koji je ovlašten za komunikaciju s Naručiteljem.

U ponudi mora biti navedeno koji će dio ugovora (predmet, količina, vrijednost i postotni dio) izvršavati pojedini član Zajednice ponuditelja.

U slučaju zajednice gospodarskih subjekata svaki pojedini član zajednice pojedinačno dokazuje:

* da nije u situaciji zbog koje se gospodarski subjekt isključuje iz postupka nabave (obvezne osnove za isključenje iz točke 3.1. ovog Poziva)
* sposobnost za obavljanje profesionalne djelatnosti (točka 4.1. ovog Poziva)

### Odredbe koje se odnose na podugovaratelje

Ponuditelj koji namjerava dati dio ugovora o jednostavnoj nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio),
2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja) – Prilog 2. ovog Poziva.

Podaci o podugovaratelju/ima bit će navedeni u ugovoru o jednostavnoj nabavi.

Naručitelj će neposredno plaćati podugovaratelju za dio ugovora koji je isti izvršio. Odabrani Ponuditelj mora uz račun, odnosno situaciju koje izdaje Naručitelju obvezno priložiti račun odnosno situaciju svojih podugovaratelja koje je prethodno ovjerio.

Ugovaratelj može tijekom izvršenja ugovora o jednostavnoj nabavi od Naručitelja zahtijevati:

1. promjenu podugovaratelja za onaj dio ugovora o jednostavnoj nabavi koji je prethodno dao u podugovor,
2. uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o jednostavnoj nabavi bez poreza na dodanu vrijednost, neovisno o tome je li prethodno dao dio ugovora o jednostavnoj nabavi u podugovor ili ne,
3. preuzimanje izvršenja dijela ugovora o jednostavnoj nabavi koji je prethodno dao u podugovor.

Uz zahtjev za promjenom podugovaratelja, ugovaratelj Naručitelju dostavlja sve tražene podatke iz ovog poglavlja o novom podugovaratelju.

Naručitelj neće odobriti zahtjev ugovaratelja:

1. u slučaju zahtjeva za promjenom podugovaratelja za onaj dio ugovora koji je prethodno dao u podugovor i u slučaju zahtjeva za uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o jednostavnoj nabavi bez PDV-a, neovisno o tome je li prethodno dao dio ugovora o jednostavnoj nabavi u podugovor ili ne, ako se ugovaratelj u postupku jednostavne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete,

2. u slučaju preuzimanja izvršenja dijela ugovora o jednostavnoj nabavi koji je prethodno dao u podugovor, ako se ugovaratelj u postupku jednostavne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

## 6.4. Vrsta, sredstvo i uvjeti jamstva

### 6.4.1. Jamstvo za uredno ispunjenje ugovora

Odabrani ponuditelj obvezan je najkasnije u roku od 10 (deset) dana od dana stupanja na snagu ugovora, dostaviti jamstvo za uredno ispunjenje ugovora u iznosu od 10% ugovorenog iznosa (bez PDV-a). Kao jamstvo za uredno ispunjenje ugovora dostavlja se zadužnica ili bjanko zadužnica solemnizirana od javnog bilježnika, ispunjena sukladno Pravilniku o obliku i sadržaju zadužnice (NN 115/12, 82/17 i 154/22) i Pravilniku o obliku i sadržaju bjanko zadužnice (NN 115/12, 82/17 i 154/22).

Jamstvo za uredno ispunjenje ugovora o javnoj nabavi mora biti valjano minimalno 30 dana duže od isteka roka izvršenja ugovora.

U slučaju sklapanja ugovora sa zajednicom gospodarskih subjekata jamstvo za uredno ispunjenje ugovora može se dostaviti na sljedeći način:

* ili svaki član zajednice mora dostaviti zadužnicu u iznosu razmjernom dijelu ugovora o javnoj nabavi koji će taj član izvršiti. Zbroj iznosa tako dostavljenih zadužnica mora odgovarati prethodno traženom iznosu jamstva - 10% (deset posto) od vrijednosti ugovora (bez PDV-a),
* ili zadužnica može glasiti na bilo kojeg člana zajednice, a ostali članovi moraju biti navedeni kao jamci platci. U tom slučaju Naručitelj može po svom izboru zahtijevati naplatu svoje tražbine od dužnika ili jamaca plataca, ili i od dužnika i jamaca plataca u isto vrijeme.

Sukladno članku 214. st. 4. Zakona o javnoj nabavi ponuditelj može umjesto zadužnice ili bjanko zadužnice kao jamstvo za uredno ispunjenje ugovora uplatiti novčani polog u traženom iznosu na račun Naručitelja otvoren u Zagrebačkoj banci d.d., IBAN: HR9023600001842900004 uz model: HR68, poziv na broj: 9016-(navesti OIB/nacionalni identifikacijski broj uplatitelja).

Ako jamstvo za uredno ispunjenje ugovora ne bude naplaćeno, naručitelj će ga vratiti odabranom ponuditelju nakon izvršenja svih ugovornih obveza sukladno sklopljenom ugovoru.

## 6.5. Način pregleda i ocjene ponuda

Nakon otvaranja ponuda Naručitelj pregledava i ocjenjuje ponude na temelju uvjeta i zahtjeva iz ovog Poziva na dostavu ponuda te o tome sastavlja zapisnik.

Postupak pregleda i ocjene ponuda tajni su do donošenja odluke Naručitelja.

Naručitelj provodi pregled i ocjenu ponuda te, u pravilu, sljedećim redoslijedom provjerava:

* ispunjenje traženih kriterija za odabir gospodarskog subjekta
* ispunjenje zahtjeva i uvjeta vezanih uz predmet nabave i tehničke specifikacije te ispunjenje ostalih zahtjeva, uvjeta i kriterija utvrđenih u ovom Pozivu za dostavu ponude i
* računsku ispravnost ponude.

Ako ponuda sadrži računsku pogrešku, Naručitelj obvezan je od ponuditelja tražiti prihvat ispravka računske pogreške, a ponuditelj je dužan odgovoriti u roku od 5 dana od dana zaprimanja zahtjeva. Naručitelj će prihvat ispravka računske pogreške zatražiti pismenim putem.

Nakon pregleda i ocjene ponuda sukladno navedenom valjane ponude rangiraju se prema kriteriju za odabir ponude.

## 6.6. Rok, način i uvjeti plaćanja

Sva plaćanja Naručitelj će izvršiti na poslovni račun odabranog Ponuditelja.

Naručitelj će plaćanje izvršiti u roku 30 dana od dana zaprimanja ispravnog eRačuna. U prilogu eRačuna odbrani Ponuditelj je obvezan priložiti specifikaciju izvršene usluge.

Naručitelj je dužan u roku 8 dana od dana zaprimanja eRačuna provjeriti ispravnost istog.

Sukladno Zakonu o elektroničkom izdavanju računa u javnoj nabavi ("Narodne novine" br. 94/18, 114/22), GRAD SVETI IVAN ZELINA (OIB: 49654336134), kao javni Naručitelj, zaprimat će isključivo elektroničke račune.

Plaćanje se vrši u eurima.

Predujam je isključen, kao i traženje sredstava osiguranja plaćanja.

Ostali uvjeti regulirat će se ugovorom između Naručitelja i Ponuditelja.

## 6.7. Donošenje odluke o odabiru ili poništenju

Za donošenje odluke o odabiru najpovoljnije ponude dovoljna je jedna prihvatljiva ponuda.

Naručitelj će poništiti postupak nabave te bez odgode donijeti Odluku o poništenju ako:

* postanu poznate okolnosti zbog kojih ne bi došlo do pokretanja postupka nabave da su bile poznate prije objave Poziva,
* postanu poznate okolnosti zbog kojih bi došlo do sadržajno bitno drugačijeg Poziva da su bile poznate prije objave Poziva,
* nije pristigla nijedna ponuda,
* nakon odbijanja ponuda ne preostane nijedna valjana ponuda,
* je cijena najpovoljnije ponude veća od procijenjene vrijednosti nabave, a manja od pragova za javne nabave male vrijednosti, osim ako Naručitelj ima ili će imati osigurana sredstva,
* je cijena valjanih ponuda u postupku jednostavne nabave jednaka ili veća od pragova za nabavu male vrijednosti.

Rok za donošenje odluke o odabiru iznosi 8 dana od dana isteka roka za dostavu ponude. Nakon donošenja odluke o odabiru pristupa se sklapanju ugovora o nabavi usluga.

|  |
| --- |
| **STRUČNO POVJERENSTVO**  **VODITELJ** |
| **Ivana Koščec Jardas, mag. iur. , v.r.** |

**Prilog 1.**

|  |  |  |
| --- | --- | --- |
| NARUČITELJ: | PREDMET NABAVE: | |
| Grad Sveti Ivan Zelina  Trg Ante Starčevića 12  10380 Sveti Ivan Zelina | Usluga najma šatora i dodatne opreme za potrebe adventa u Svetom Ivanu Zelini 2025. godine | |
|  | | |
| **PONUDBENI LIST** | | |
| **PODACI O PONUDITELJU** | | |
| Zajednica gospodarskih subjekata | DA | NE |
| Naziv Ponuditelja/članova zajednice ponuditelja uz napomenu koji je gospodarski subjekt ovlašten za komunikaciju s Naručiteljem |  | |
| Sjedište Ponuditelja/članova zajednice uz napomenu sjedišta gospodarskog subjekta ovlaštenog za komunikaciju s Naručiteljem |  | |
| OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) |  | |
| Broj računa (IBAN) |  | |
| Navod o tome je li ponuditelj u sustavu PDV-a | DA | NE |
| Adresa e-pošte |  | |
| Kontakt osoba ponuditelja |  | |
| Broj telefona |  | |
| Sudjelovanje podugovaratelja | DA | NE |
| **PODACI PONUDE** | | |
| Oznaka ponude |  | |
| Rok valjanosti ponude |  | |
| Cijena ponude bez PDV-a |  | |
| PDV |  | |
| Cijena ponude s PDV-om |  | |
|  |  | |
|  |  | |
|  | (ime i prezime ovlaštene osobe) | |
|  |  | |
| *mjesto/datum* | *(potpis ovlaštene osobe)* | |

**Prilog 2.**

**PODACI O PODUGOVARATELJIMA I PODACI O DIJELU UGOVORA O JEDNOSTAVNOJ NABAVI**

**(ako se dio ugovora daje u podugovor)**

|  |  |  |  |  |  |
| --- | --- | --- | --- | --- | --- |
| Puni naziv i  adresa  podugovaratelja: | OIB/nacionalni  identifikacijski  broj: | Broj računa: | Predmet, količina ugovora o JN koji se daje u podugovor | Vrijednost podugovora (bez PDV-a) | Postotni  dio: (%) |
|  |  |  |  |  |  |
|  |  |  |  |  |  |
|  |  |  |  |  |  |

U \_\_\_\_\_\_\_\_\_\_\_\_\_\_, \_\_\_/\_\_\_/ \_\_\_\_\_ godine.

|  |  |
| --- | --- |
|  | Za gospodarski subjekt:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | *(ime i prezime ovlaštene osobe)* |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | *(potpis ovlaštene osobe)* |

**Prilog 3.**

Grad Sveti Ivan Zelina

Trg Ante Starčevića 12

10 380 Sveti Ivan Zelina

OIB: 49654336134

**TROŠKOVNIK**

Usluga najma šatora i dodatne opreme za potrebe adventa u Svetom Ivanu Zelini 2025. godine

|  |  |  |  |  |  |
| --- | --- | --- | --- | --- | --- |
| Red. Br. | Opis /specifikacija | Jedinična mjera | Količina | Jedinična cijena  (bez PDV-a) | Ukupno  (bez PDV-a) |
| 1. | Šator dimenzija minimalno 16 x 30 m, bočne visine minimalno 400 cm, kazetni pod, tepih, krov kombinacije transparentne i netransparentne PVC cerade (pola – pola), bočne stijene šatora kombinacija kazetne i staklene stijene (pola-pola), ulazna vrata 2-krilna, ulazna vrata 1-krilna | kom | 1 |  |  |
| 2. | šank minimalnih dimenzija 4x1 metar | kom | 1 |  |  |
| 3. | pult za klizaljke minimalnih dimenzija 3x1 metar | kom | 1 |  |  |
| 4. | ormarić za odlaganje osobnih stvari | kom | 1 |  |  |
| 5. | lounge set koji se sastoji od minimalno 1 fotelje, 1 taburea i 1 stolića | komplet | 4 |  |  |
| 6. | drvene ležaljke | kom | 10 |  |  |
| 7. | dekorativne kocke za sjedenje | kom | 10 |  |  |
| 8. | barski stol | kom | 10 |  |  |
| 9. | barski stolac | kom | 40 |  |  |
| 10. | električna grijalica – monofazna | kom | 6 |  |  |
| 11. | rasvjeta šatora – lampice i dekor | komplet | 1 |  |  |
| 12. | mobilne ekološke toaletne kabine - mješovite | kom | 3 |  |  |
| 13. | mobilna ekološka toaletna kabina za invalide | kom | 1 |  |  |
| 14. | pozornica minimalnih dimenzija 5x3 metra | kom | 1 |  |  |
| UKUPNO (bez PDV-a): | | | | |  |
| PDV: | | | | |  |
| SVEUKUPNO: | | | | |  |

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 2025. godine.

|  |
| --- |
| Za gospodarski subjekt:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (ime i prezime ovlaštene osobe) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (potpis ovlaštene osobe) |